retouche
Retouche, (fr., afledn. af retoucher 'ændre, udbedre', af re- og toucher 'røre'), retouchering, behandling af fx fotografier for at udbedre fejl, fjerne eller tilføje detaljer, fjerne en baggrund (frilægning) e.l. Retouchering indgår i mange fotografiske processer, både i negativ- og positivmateriale, og er et væsentligt led i reproduktion og restaurering af billeder.